CELEX: 62012CA0588
Language: lv
Date: 2014-02-27 00:00:00
Title: Lieta C-588/12: Tiesas (trešā palāta) 2014. gada 27. februāra spriedums ( Arbeidshof te Antwerpen (Beļģija) lūgums sniegt prejudiciālu nolēmumu) – Lyreco Belgium NV / Sophie Rogiers Sociālā politika — Direktīva 96/34/EK — Pamatnolīgums par bērna kopšanas atvaļinājumu — 1. noteikums un 2. noteikuma 4. punkts — Bērna kopšanas atvaļinājums uz nepilnu laiku — Darbinieka atlaišana bez būtiska vai pietiekama iemesla — Aizsargājoša vienotas likmes kompensācija saistībā ar bērna kopšanas atvaļinājuma izmantošanu — Kompensācijas aprēķināšanas pamats

14.4.2014   
            
            
               LV
            
            
               Eiropas Savienības Oficiālais Vēstnesis
            
            
               C 112/11
            
         Tiesas (trešā palāta) 2014. gada 27. februāra spriedums (Arbeidshof te Antwerpen (Beļģija) lūgums sniegt prejudiciālu nolēmumu) – Lyreco Belgium NV/Sophie Rogiers
   
   (Lieta C-588/12) (1)
   
   (Sociālā politika - Direktīva 96/34/EK - Pamatnolīgums par bērna kopšanas atvaļinājumu - 1. noteikums un 2. noteikuma 4. punkts - Bērna kopšanas atvaļinājums uz nepilnu laiku - Darbinieka atlaišana bez būtiska vai pietiekama iemesla - Aizsargājoša vienotas likmes kompensācija saistībā ar bērna kopšanas atvaļinājuma izmantošanu - Kompensācijas aprēķināšanas pamats)
   2014/C 112/12
   Tiesvedības valoda – holandiešu
   
      Iesniedzējtiesa
   
   Arbeidshof te Antwerpen
   
      Pamatlietas puses
   
   
      Prasītāja: Lyreco Belgium NV
   
      Atbildētāja: Sophie Rogiers
   
      Priekšmets
   
   Lūgums sniegt prejudiciālu nolēmumu – Arbeidshof te Antwerpen – Beļģija – Padomes 1996. gada 3. jūnija Direktīvas 96/34/EK (JO L 145, 4. lpp.) pielikumā iekļautā UNICE, CEEP un EAK noslēgtā pamatnolīguma attiecībā uz bērna kopšanas atvaļinājumu 1. noteikuma un 2. noteikuma 4. punkta interpretācija – Bērna kopšanas atvaļinājums uz nepilnu laiku – Darba laika samazināšana – Darba ņēmēja atlaišana bez būtiska iemesla pirms beidzies bērna kopšanas atvaļinājuma laika posms – Kompensācijas par atlaišanu apmēra aprēķināšanas metode
   
      Rezolutīvā daļa:
   
   1995. gada 14. decembrī noslēgtā Pamatnolīguma attiecībā uz bērna kopšanas atvaļinājumu, kurš iekļauts Padomes 1996. gada 3. jūnija Direktīvas 96/34/EK par UNICE, CEEP un EAK noslēgto pamatnolīgumu attiecībā uz bērna kopšanas atvaļinājumu, kurā grozījumi izdarīti ar Padomes 1997. gada 15. decembra Direktīvu 97/75/EK, pielikumā, 2. noteikuma 4. punkts, to lasot gan Pamatnolīguma mērķu, gan šī paša noteikuma 6. punkta kontekstā, ir jāinterpretē tādējādi, ka tas liedz aizsargājošu vienotas likmes kompensāciju, ko maksā darba ņēmējam, ar kuru, tam esot nepilna laika bērna kopšanas atvaļinājumā, darba devējs bez būtiska vai pietiekama iemesla vienpusēji lauž darba līgumu, kas ar šo darba ņēmēju noslēgts uz nenoteiktu laiku un par pilna darba laika darbu, noteikt, pamatojoties uz samazinātu darba samaksu, ko pēdējais minētais pelnīja viņa atlaišanas dienā.
   
      (1)  OV C 79, 16.03.2013.